ครบ 250 ปีสถาปนา ธนบุรี
ปรับภูมิทัศน์รอบวงเวียนใหญ่เป็นแลนด์มาร์กประวัติศาสตร์,นายมนัส ประจวบจินดา ผอ.เขตธนบุรี เปิดเผยถึงแนวทางการปรับปรุงภูมิทัศน์บริเวณโดยรอบพระบรมราชานุสาวรีย์สมเด็จพระเจ้าตากสิน มหาราช ตามนโยบายของ พล.อ.อนุพงษ์ เผ่าจินดา รมว.มหาดไทย ว่า จากการสำรวจรอบพระบรม ราชานุสาวรีย์สมเด็จพระเจ้าตากสินมหาราช พบว่าบริเวณฐานพระบรมราชานุสาวรีย์ฯมีร่องรอยการปิดทอง รอยรมดำเป็นจุดด่างๆไม่สวยงาม จึงมอบหมายให้เจ้าหน้าที่ทำความสะอาด แก้ไขจุดดังกล่าวแล้ว พร้อมกันนี้ได้ตั้งคณะกรรมการจัดระเบียบการใช้พื้นที่ เพื่อกำหนดกติกา เวลาปิดเปิดให้ประชาชนเข้าสักการะพระบรมราชานุสาวรีย์ฯ และอยู่ระหว่างออกแบบกั้นพื้นที่เพื่อให้ประชาชนสักการะที่ด้านล่างอย่างเป็นระเบียบ,นายมนัสกล่าวอีกว่า เมื่อวันที่ 11 ม.ค.ที่ผ่านมา ได้หารือร่วมกับเจ้าของอาคารบริเวณโดยรอบโค้งวงเวียน ซึ่งอยู่ในเขตพื้นที่รับผิดชอบของสำนักงานเขตธนบุรีจำนวนกว่า 30 อาคาร เบื้องต้นจะมีการทาสีอาคารให้เป็นสีเทาควันบุหรี่ 15 อาคาร ปรับปรุงเกาะกลางถนนบริเวณโดยรอบให้สวยงาม กรณีที่เจ้าของอาคารที่มีป้ายโฆษณาติดตั้งบนตัวอาคาร หากต้องการรื้อย้ายให้ประสานมายังสำนักงานเขตเพื่อทาสีบริเวณรื้อถอนให้กลมกลืนกับพื้นที่ที่จะทาสีใหม่ นอกจากนี้ สำนักงานเขตจะหารือร่วมกับสำนักผังเมือง เกี่ยวกับกฎหมายที่เกี่ยวข้องในการกำหนดโซนห้ามก่อสร้างอาคารสูงเพื่อไม่ให้บดบังทัศนียภาพ อย่างไรก็ตาม หากการปรับปรุงภูมิทัศน์เบื้องต้นโดยการทาสีตึกใหม่ได้ผล ดูเป็นระเบียบ สวยงามขึ้น จะขยายการทาสีควันบุหรี่ไปยังพื้นที่ใกล้เคียง อาทิ บริเวณถนนอินทรพิทักษ์ ถนนประชาธิปก โดยตั้งเป้าการปรับปรุงภูมิทัศน์ครั้งนี้ให้เป็นจุดสำคัญทางประวัติศาสตร์ ทางการท่องเที่ยว หรือเป็นจุดแลนด์มาร์กประวัติศาสตร์ของประเทศ ในปี 2560 นี้ จะครบรอบ 250 ปี สถาปนากรุงธนบุรี สำนักงานเขตธนบุรี มีแนวคิดจัดงานเชิงประวัติศาสตร์ย้อนยุค ที่บริเวณพระบรมราชา– นุสาวรีย์ฯ ขณะนี้อยู่ระหว่างประชุมหารือเพื่อกำหนดการจัดงาน.
นายมนัส ประจวบจินดา ผอ.เขตธนบุรี เปิดเผยถึงแนวทางการปรับปรุงภูมิทัศน์บริเวณโดยรอบพระบรมราชานุสาวรีย์สมเด็จพระเจ้าตากสิน มหาราช ตามนโยบายของ พล.อ.อนุพงษ์ เผ่าจินดา รมว.มหาดไทย 
มนัส ประจวบจินดา,ธนบุรี,อนุพงษ์ เผ่าจินดา,วงเวียนใหญ่,ปรับภูมิทัศน์